Käivad jutud praegusaja meditsiinisüsteemist. Mina viibin hetkel selles. Pannakse insuliiniskeemi paika. Miskit näib juba edenevat. Endokrinoloogia osakonda hetkel remonditakse. Igal pool lendab värske värv, vana maja  saab uue jume. Minu spordisaal on tehtud õpperuumiks. Neli aastat tagasi käisin seal võimlemisharjutusi tegemas, nüüd nägin seal suurt diivanit, toole, laudu ja muud. Arvan, et haiglates võiksid patsientidele olla ruumid, kus haiged saaksid oma vaba aega veeta. Muidu koosnebki haiglasolek ainult lamamisest. Mõnele vanale inimesele võib selline pikaks ajaks seismajäämine olla lausa eluohtlik, vähemalt kahjulik. Igavuski tuleb aegsasti ligi, kui miskit teha pole: sporti, lauamänge mängida, lugeda. Õnneks käib  hommikuti üks ajalehetädi. Tema käest on nt meie palati naisedki mõned ürikud nõutanud.